
POLITIKAI KARIKATÚRÁK A RÁKOSI-KORSZAKBAN Tito és a Nyugat ábrázolása

Dolgozatomban a Ludas Matyi hetilap alkotásain keresztül ismertetem Tito és a Nyugat ábrázolását a Rákosi-korszakban. Tito negatív megjelenése valószínűleg Sztálinnal való konfliktusára vezethető vissza, csakúgy, mint a kapitalista Nyugat és a keleti szocialista blokk közötti ellentét vezet ahhoz, hogy a nyugati vezetők a gúnyrajzok célkeresztjébe kerülnek.
Célom az, hogy feltárjam e karikatúrák mögöttes tartalmát, illetve üzenetét. Ezt elemzés útján tettem meg. Több kérdésre is kerestem a választ, mint például, hogy miként jelent meg Tito a Ludas Matyi lapjain, a Szovjetunióval, illetve Sztálinnal való konfliktusa folyamán, hogy milyen viszonyban ábrázolja Titot és a Nyugatot, leginkább Amerikához fűződő viszonyát, valamint hogy hogyan festették le a társadalmi és gazdasági helyzetét a kapitalista Nyugatnak.
A munkám öt fejezetet tartalmaz, melyek alapján két részre bontható. A dolgozat az 1949 és 1953 közötti időszakot öleli fel, amikor Titot és a Nyugatot tartották a legfőbb vetélytársnak. A dolgozat eredményeként megismerhetjük, hogy a kormánypártok hogyan formálták egy egyszerű polgár véleményét a világ történéseiről.
Mivel a téma kevésbé kutatott, nincs sok szakirodalom a témában, ezért nagyrészt a történelmi háttér ismerettségére kellett hagyatkoznom az elemzéseim során.

